Príloha č. 1 k Výzve na predloženie ponuky 

Opis predmetu zákazky

Identifikácia verejného obstarávateľa:
Úradný názov:   Mesto Košice
Poštová adresa: Trieda SNP 48/A, 040 11 Košice
Štatutárny orgán: MUDr. Richard Raši, PhD., MPH, primátor
IČO: 00691135,
DIČ: 2021186904

1. Názov zákazky: „Košice, zastávka MHD Prešovská – Vo výmoli“

2. Opis predmetu zákazky: uskutočnenie stavebných prác na úprave jestvujúcej nástupnej plochy podľa projektovej dokumentácie „Košice, zastávka MHD Prešovská – Vo výmoli“, spracovateľ Kapar, s.r.o., Prešov (ďalej len projektová dokumentácia); odstránenie závady a zaistenie bezpečnosti v zmysle zákona č. 135/1961 Zb. o pozemných komunikáciách (cestný zákon) v znení neskorších predpisov.
Súčasťou predmetu zákazky je aj dodávka všetkých stavebných výrobkov a materiálov nevyhnutných pre uskutočnenie predmetu zákazky s ich dopravou na miesto použitia a dopravných nákladov, vytýčenie rozvodov a zariadení podzemných inžinierskych sietí, zabezpečenie dočasného zvislého dopravného značenia počas uskutočňovania predmetu zákazky, naloženie a presun hmôt a sutí s ich zložením na skládke ako aj odstránenie všetkých odpadov vznikajúcich pri uskutočňovaní predmetu zákazky alebo ako jeho dôsledku a nakladanie s nimi v súlade s platnými právnymi predpismi vrátane poplatku za ich uskladnenie, dodanie potrebných dokladov a dokumentácie k odovzdávaciemu a preberaciemu konaniu, zabezpečenie všetkých ďalších činností súvisiacich s uskutočňovaním predmetu zákazky ako sú zaistenie bezpečnosti všetkých účastníkov cestnej premávky, bezpečnosti práce, bezpečnosti používaných technických zariadení, strojov a mechanizmov, zaistenie ochrany životného prostredia a uvedenie všetkých dotknutých plôch do pôvodného stavu a.i.. Bližšia špecifikácia je uvedená vo výkaze výmer (Príloha č. 1a k Výzve).

3. Miesto a termín uskutočnenia predmetu zákazky
3.1. Miesto uskutočnenia predmetu zákazky: Košice, nástupná plocha pri zastávke MHD „Vo výmoli“ na Prešovskej ceste; podľa projektovej dokumentácie.
3.2. Požadovaný termín pre uskutočnenie predmetu zákazky: stavebné úpravy nástupnej plochy do 15 dní od odovzdania a prevzatia staveniska, celý predmet zákazky bude ukončený do 30 dní od odovzdania a prevzatia staveniska.

4. Technické požiadavky
4.1. Dodržanie platných technických noriem a technických podmienok (TP, TKP), najmä: STN EN 1338 Betónové dlažbové tvarovky. Požiadavky a skúšobné metódy: 2004/AC:2007, STN 73 6131-1 Stavba vozoviek. Dlažby a dielce, Časť 1: Kryty z dlažieb: 1996, STN EN 206-1 Betón. Časť 1: Špecifikácia, vlastnosti, výroba a zhoda: 2002/A1: 2004/A2: 2005/NA: 2009/NA/O1: 2011, STN EN 12620+A1 Kamenivo do betónu (Konsolidovaný text): 2008, STN EN 1340 Betónové obrubníky. Požiadavky a skúšobné metódy: 2004/AC: 2007, STN EN 13242+A1 Kamenivo do nestmelených a hydraulicky stmelených materiálov používaných v inžinierskom staviteľstve a pri výstavbe ciest (Konsolidovaný text): 2008, STN EN 13285 Nestmelené zmesi. Požiadavky: 2011/ O1: 2011, STN 73 6126 Stavba vozoviek. Nestmelené vrstvy: 2011, STN 73 3050 Zemné práce. Všeobecné ustanovenia: 1986/a: 1991/Z2: 1999, STN 73 6005 Priestorová úprava vedení technického vybavenia: 1985/a: 1988/b: 1990/Z3: 1992/Z4: 1992/Z5: 2000/Z6: 2001, STN EN 61 477 Práce pod napätím. Minimálne požiadavky na používanie náradia, pomôcok a zariadení: 2010/C1 :2010, primerane k predmetu zmluvy aj technicko-kvalitatívne podmienky (ďalej TKP) a technické predpisy/podmienky (ďalej TP): TKP časť 0: Všeobecne, MDPT SR: 2009, TKP časť 2: Zemné práce, TKP časť 9: Kryty chodníkov a iných plôch z dlažby, SSC: 2000, TKP časť 15: Betónové konštrukcie všeobecne, MDVRR SR: 2011, TKP časť 18: Betón na konštrukcie, MDVRR SR: 2011, TP 7/2005 Použitie dopravných značiek a dopravných zariadení na označovanie pracovných miest na pozemných komunikáciách, MDPT SR, SDI: 2005, TP 02/2010 Vzorové schémy pre pracovné miesta, MDPT SR, SCDPK: 2009 a i. súvisiace; TKP a TP sú dostupné na webovej stránke SSC: www.ssc.sk (Technické predpisy – Zoznam TKP a KL resp. Zoznam TP) a na webovej stránke MDVRR SR: www.telecom.gov.sk, resp. www.mindop.sk (Doprava – Cestná doprava - Cestná infraštruktúra – Legislatíva -Technické predpisy),
4.2. Dodržanie platných všeobecne záväzných právnych predpisov a nariadení najmä: zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákon č. 135/1961 Zb. o pozemných komunikáciách (cestný zákon) v znení neskorších predpisov, vyhláška MŽP SR č. 532/2002 Z.z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie, zákon NR SR č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov, vyhláška MV SR č. 9/2009 Z.z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov, zákon č. 223/2001 Z.z. o odpadoch a o zmene a doplnení niektorých zákonov v  znení neskorších predpisov, vyhláška MŽP SR č. 283/2001 Z.z. o vykonaní niektorých ustanovení zákona o odpadoch v znení neskorších predpisov, vyhláška MŽP SR č. 284/2001 Z.z., ktorou sa ustanovuje Katalóg odpadov v znení neskorších predpisov, zákon č. 17/2004 Z.z. o poplatkoch za uloženie odpadov v znení neskorších predpisov, zákon č. 137/2010 Z.z. o ovzduší, zákon č. 543/2002 Z.z. o ochrane prírody a krajiny v znení neskorších predpisov, zákon č. 90/1998 Z.z. Zákon o stavebných výrobkoch v znení neskorších predpisov, zákon č. 264/1999 Z.z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov, zákony a nariadenia týkajúce sa bezpečnosti a ochrany zdravia, predpisy o bezpečnosti práce a  technických zariadení, najmä: zákon č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, vyhláška SBÚ a SÚBP č. 374/1990 Zb. o bezpečnosti práce a technických zariadení pri stavebných prácach, vyhláška SÚBP č. 59/1982 Zb., ktorou sa určujú základné požiadavky na zaistenie bezpečnosti práce a technických zariadení v znení neskorších predpisov, vyhláška MPSVR SR č. 508/2009 Z.z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, nariadenie vlády SR č. 396/2006 Z.z. o minimálnych bezpečnostných a zdravotných požiadavkách na stavenisko, vyhláška MV SR č. 121/2002 Z.z. o požiarnej prevencii v znení neskorších predpisov a.i. súvisiace.
4.3. Dodržanie ďalších nasledujúcich požiadaviek pre uskutočnenie predmetu zákazky:
4.3.1. Uskutočnenie predmetu zákazky v požadovanom termíne.
4.3.2. Použitie stavebných výrobkov, ktoré zaistia kvalitné plnenie a preukázanie úrovne kvality použitých stavebných výrobkov predložením vyhlásení o zhode s technickými špecifikáciami príp. certifikátmi použitých výrobkov. Pri uskutočňovaní predmetu zákazky budú použité stavebné výrobky, ktoré sú podľa zákona NR SR č. 90/1998 Z.z. o stavebných výrobkoch v znení neskorších predpisov vhodné na použitie na zamýšľaný účel. Nebude použitý materiál, o ktorom je v čase jeho použitia známe, že je škodlivý. Zároveň budú dodržané technologické postupy a predpisy určené výrobcom použitého stavebného výrobku alebo materiálu na jeho použitie.
4.3.3. Zabezpečenie vytýčenia podzemných inžinierskych sietí nachádzajúcich sa v mieste uskutočňovania predmetu zákazky vlastníkmi/správcami týchto sietí s vyznačením ich polohy v teréne a zabezpečením ich ochrany počas celej doby uskutočňovania predmetu zákazky. Pri prácach v miestach výskytu vedení a zariadení podzemných inžinierskych sietí bude dodržaná maximálna opatrnosť, ich poloha bude overená ručnými sondami, výkopy sa budú realizovať ručne bez použitia hĺbiacich strojov vo vzdialenosti 1,5 m na každú stranu od vyznačenej polohy zariadenia. Odkryté káblové vedenia budú zabezpečené pred ich mechanickým poškodením a previsom. Pred zasypaním odkrytých káblových vedení je potrebné prizvať vlastníkov/správcov dotknutých vedení a zariadení podzemných inžinierskych sietí ku kontrole nepoškodenosti ich vedenia a spätný zásyp bude vykonaný len po písomnom súhlase vlastníka/správcu vedenia resp. zariadenia. Ďalej je potrebné rešpektovať najmenšie dovolené vzdialenosti inžinierskych sietí v súbehu a pri križovaní inžinierskych sietí stanovené v príslušných technických normách.
4.3.4. Obstaranie a osadenie potrebného dočasného zvislého dopravného značenia v súlade  so zákonom NR SR č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov a vyhláškou MV SR č. 9/2009 Z.z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov vrátane zabezpečenia jeho údržby počas uskutočňovania predmetu zákazky a jeho odstránenia.
4.3.5. V súlade s § 46d zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov bude o vykonávaných činnostiach vedený stavebný denník. Do denníka budú zapisované všetky podstatné udalosti, ktoré sa stanú na stavenisku, všetky dôležité údaje  a rozhodujúce skutočnosti o uskutočňovanom predmete zákazky, najmä údaje o časovom postupe vykonávania stavebných prác, ich popis a rozsah vrátane dodávok potrebných stavebných výrobkov a materiálov, údaje potrebné na posúdenie činností orgánmi miestnej a štátnej správy, údaje o mimoriadnych udalostiach a zisteniach v súvislosti s uskutočňovaním predmetu zákazky. Stavebný denník vedie stavbyvedúci od prvého dňa prípravných prác až do ukončenia predmetu zákazky.
4.3.6. Vedenie uskutočňovania predmetu zákazky stavbyvedúcim. Vedením uskutočňovania stavby sa rozumie organizovanie, riadenie a koordinovanie stavebných prác a iných činností na stavenisku, sledovanie spôsobu  a  postupu  uskutočňovania  stavebných prác a zodpovednosť za dodržiavanie všeobecných technických požiadaviek na výstavbu.
4.3.7. Podľa § 45 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov vybrané činnosti vo výstavbe môžu vykonávať len fyzické osoby, ktoré získali oprávnenie na výkon týchto činností (ďalej len oprávnená osoba) podľa osobitných predpisov. Oprávnená osoba je povinná pri tejto činnosti chrániť verejné záujmy.
4.3.8. Umožnenie kontroly všetkých uskutočnených stavebných prác, ktoré majú byť zakryté alebo sa stanú neprístupnými.
4.3.9. Zabezpečenie ochrany predmetu zákazky  počas jeho uskutočňovania a zabezpečenie hotových častí tak, aby nedošlo k ich zničeniu, poškodeniu alebo znehodnoteniu do doby ich odovzdania.
4.3.10. Dodržanie bezpečnostných predpisov platných pre stavebnú činnosť, pre práce so strojmi a na nich a používanie ochranných pracovných pomôcok. Zaistenie bezpečnosti a ochrany zdravia vlastných pracovníkov a pracovníkov prípadných subdodávateľov, zabezpečenie a udržiavanie miesta uskutočňovania predmetu zákazky v zmysle platných právnych predpisov vzťahujúcich sa na bezpečnosť a ochranu zdravia pri práci, bezpečnosť a ochranu pri práci v blízkosti trolejového vedenia, na ochranu životného prostredia a bezpečnostné a zdravotné požiadavky na stavenisko.
4.3.11. Udržiavanie čistoty a poriadku na mieste uskutočňovania predmetu zákazky. Okamžite budú odstránené odpady vznikajúce pri uskutočňovaní stavebných prác alebo ako ich dôsledku a bude nakladané s nimi v súlade s platnou legislatívou ako aj akékoľvek znečistenie verejných plôch a pozemných komunikácií, ku ktorému dôjde pri uskutočňovaní stavebných prác alebo ako ich dôsledku vrátane naloženia, premiestnenia a uloženia týchto odpadov a poplatku za ich uskladnenie. Zakazuje sa uložiť alebo ponechať odpad na inom mieste ako na to určenom, zneškodniť odpad a znehodnotiť odpad inak ako v súlade s platnou legislatívou. Držiteľ odpadu je povinný odovzdať odpady len osobe oprávnenej nakladať s odpadmi, stavebný odpad využiteľný ako zdroj druhotných surovín odovzdať výkupcom alebo spracovateľom týchto odpadov, iný recyklovateľný stavebný odpad neznečistený škodlivinami odovzdať na recykláciu, nerecyklovateľný a nevyužitý stavebný odpad uložiť na riadenú skládku odpadov.
4.3.12. Uskutočňovanie predmetu zákazky tak, aby nebola spôsobená škoda na cudzích nehnuteľnostiach a majetku, aby bola zaistená bezpečnosť účastníkov cestnej premávky na Prešovskej ceste, aby  nebolo ohrozované zdravie alebo život ľudí, neohrozovalo sa životné prostredie a aby sa stavebnou činnosťou nezasahovalo do práv a právom chránených záujmov vlastníkov susedných nehnuteľností, hlavne nadmerným hlukom, prachom a zbytočnou prevádzkou stavebných strojov a mechanizmov.
Pri stavebných prácach sa môžu používať len stroje a strojné zariadenia, ktoré svojou konštrukciou, zhotovením a technickým stavom zodpovedajú predpisom na zaistenie bezpečnosti práce a len na účely, na ktoré sú technicky spôsobilé v súlade s podmienkami určenými výrobcom a technickými normami.
4.3.15. Odovzdanie predmetu zákazky zástupcovi verejného obstarávateľa na základe odovzdávacieho a preberacieho protokolu s nasledujúcimi dokladmi a dokumentáciou: certifikátmi/vyhláseniami zhody použitých stavebných výrobkov a materiálov, príslušnými časťami stavebného denníka, dokladmi o uložení stavebného odpadu od osôb oprávnených nakladať s týmito odpadmi a porealizačným zameraním - geodetickým elaborátom v tlačenej a v digitálnej forme.

5. Ďalšie informácie
1. Informácie poskytnuté v rámci prieskumu trhu budú slúžiť len pre potreby prieskumu trhu, pričom z poskytnutých informácií nevyplývajú pre oslovené subjekty žiadne práva a povinnosti podľa ustanovení zákona o verejnom obstarávaní, na základe ktorých by sa bolo možné domáhať uzatvorenia zmluvného vzťahu na uvedený predmet zákazky.

Príloha
Výkaz výmer (Príloha č. 1a k Výzve) excel)